El Bloc dels Viatges amb destinació a... Samarcanda: Hotels i allotjament
És a principis d'aquest segle XXI quan l'Uzbekistan comença a rebre turisme (potser millor dit viatgers o visitants) per la qual cosa es pot dir que ara és l'època ideal per visitar aquest país, ja que no trobareu pas molta gent.
Tot just comença a desenvolupar-se una infrastructura hotelera de qualitat (especialment a la seva capital, Taixkent, on ja tenen hotels de cinc estrelles les grans companyies internacionals, i a la resta de ciutats principals podem trobar allotjament amb encant i prou dignes) i per tant es pot dormir confortablement arreu del país, tanmateix no cal oblidar que aquest fet es dona en ciutats com Samarcanda, Bukharà i Khivà, més enllà abunden albergs i fondes sense gaires comoditats però que respiren l'hospitalitat de la gent d'aquesta terra.
Per trobar hotel a Samarcanda, especialment si anem a l'agost, el millor es fer la reserva ja sigui per internet, ja sigui a través d'alguna agència catalana o uzbeka que coneixi el ventall de possibilitats que ofereix el país...
Aquí teniu un enllaç per trobar pel vostre compte hotels a Samarcanda i a la resta de l'Uzbekistan.
Tanmateix, l'Uzbekistan és un país que permet no reservar els hotels previament i anar a la recerca d'allotjament diàriament (sempre es pot trobar un lloc on deixar la motxilla, sempre i quan hom tingui paciència, no sigui massa exigent i li agradi regatejar...)
Aprofito, per recomenar-vos alguns allotjaments que he conegut en els meus viatges i els que he dedicat una entrada en aquesta mateixa Guia:
- Bahodir B&B, un modest i agradable secret pel viatger independent.
- Hotel Asia Samarkand (3*), a un pam del Registan.
- Hotel Malika Classic (3*), un confortable allotjament a Samarcanda.